নীরজ পাণ্ডে
নীরজ পাণ্ডে (জন্ম: ১৭ ডিসেম্বর ১৯৭৩) একজন ভারতীয় চলচ্চিত্র পরিচালক, প্রযোজক এবং চিত্রনাট্যকার। এ ওয়েডনেসডে! দিয়ে তার চলচ্চিত্র পরিচালনায় অভিষেক ঘটে, যা সমালোচকদের প্রশংসা লাভ করে এবং পরে এটি অনেক পুরস্কার অর্জন করে। তার দ্বিতীয় চলচ্চিত্র স্পেশাল ২৬ (২০১৩), এবং পরে বেবি (২০১৫) সমালোচকদের প্রশংসা লাভ করে এবং বিপুল ব্যবসাসফল হয়। তিনি রুস্তম (২০১৬)-এর প্রযোজক হিসেবে কাজ করেন। পাণ্ডে ২০১৬ সালে প্রখ্যাত ভারতীয় ক্রিকেটার এম. এস. ধোনির জীবনীনির্ভরএমএস ধোনি: দ্য আনটোল্ড স্টোরি দিয়ে পরিচালনায় ফিরে আসেন, যা সমালোচনামূলক ও ব্যবসায়িকভাবে ভাল করেছে। চলচ্চিত্র নির্মাণের পাশাপাশি পাণ্ডে একজন লেখক এবং ২০১৩ সালে গালিব ডেঞ্জার নামে একটি উপন্যাস লিখেন।